Nos Officialis Eduensis notum facimus universis presentes litteras inspecturis, quod Aaliz, domicella, filia quondam defuncti domini Allerii de Colonges, militis, in nostra presentia propter hoc specialiter constituta, sciens, prudens, spontanea, non coacta, pro remedio et anniversario anime sue et antecessorum suorum in ecclesia de Reclenes annuatim faciendo, dat, quittat et concedit eidem ecclesie de Reclenes in puram et perpetuam elemosinam quandam ochiam sitam apud Colonges, que vulgariter dicitur ochia de furno, sitam inter terram Roberti Desjours, et terram dicti Paris. Hanc autem donationem, quittationem et concessionem prefate ochie promittit et tenetur dicta Aaliz, domicella, per juramentum, etc. Abrenunciat in hoc facto dicta domicella, etc., omni privilegio crucesignatis, etc. Datum anno Domini Mº CCº octogesimo quinto, mense Decembri.